
Υπήρχε παλιά μια εποχή που όλοι νόμιζαν ότι θα γίνουν πλούσιοι, ότι θα 
δουλεύουν άλλοι για αυτούς, ότι ο κόσμος μας θα είναι για πάντα ένας 
κόσμος "ευημερίας" και "ανάπτυξης". Οι ψευδαισθήσεις κατέρρευσαν και 
μαζί ξεπρόβαλε η πικρή αλήθεια: τα αφεντικά μας προορίζουν όλο και 
πιο πολύ για πέταμα. Στα σχολεία, στις δουλειές, στις γειτονιές. Όπλισαν 
τα μαντρόσκυλά τους και τα ξαμόλησαν στους δρόμους. Έδυσαν θάρρος 
στα φασιστάκια και μας τα πέταξαν στη μούρη για να μας τρομάξουν. 
Μας έκαψαν τον εγκέφαλο με πρέζες και με ψηφιακά σκουπίδια. Μας 
στράγγιξαν συναισθηματικά, μας έκαναν βλάκες και φοβισμένους. 

Εμείς που φτιάξαμε το αηδΙΤει 1ί3.111δ)ΐ63. δε θέλουμε να είμαστε έτσι. 
Ζούμε και κυκλοφορούμε στην Καλλιθέα, είμαστε αγόρια και κορίτσια. 
Πάμε σχολείο ή δουλεύουμε. Με τα λεφτά μας πληρώνουμε αυτό το έντυπο, 
με τα χέρια μας το μοιράζουμε, με τα μυαλά μας πολεμάμε το σύγχρονο 
φασισμό, με τις καρδιές μας στεκόμαστε δίπλα σε αυτούς που έχουν φωνή 
αλλά δε μπορούν να μιλήσουν. Στα αγόρια που δε θέλουν να γίνουν μπά- 
τσοι. Στα κορίτσια που φτύνουν τα πρότυπα ομορφιάς. 

Όσο μπορούμε θα τριγυρνάμε στους δρόμους, στις πλατείες και στα σχο¬ 
λεία της Καλλιθέας για να σπάσουμε το φόβο - για να βρούμε κι άλλους 
κι άλλες σαν κι εμάς. Τα ζαναλέμεί 









Ενάντια στα χίλια πρόσωπα του 
ελληνικού φασισμού 

Στην προσπάθεια να μην είμαστε μόνοι και φοβισμένοι και για να ξέρουμε τι μας γίνεται, 
καταλάβαμε πως φασισμός δεν είναι μόνο οι ξυρισμένοι ούγκανοι μαφιόζοι. Είναι τα 
στρατόπεδα συγκέντρωσης σε όλη την επικράτεια. Τα προγράμματα “κοινωφελούς ερ 
γασίας” του ΟΑΕΔ. Οι μπάτσοι στα σχολεία. Ο νέος ελληνικός φασισμός έχει χίλια πρό¬ 
σωπα και άλλα τόσα ποδάρια. 


Εμείς, σ’αυτές τις εκφάνσεις του φασισμού, απέναντι στη μοναξιά, το φόβο και την 
άγνοια, αντιπαραθέτουμε την οργάνωση, τη δράση και τη γνώση. Την αυτόνομη ορ¬ 
γάνωση σε πολιτικές ομάδες και πυρήνες γειτονιάς. Τη δράση σε όλες τις πτυχές 
της πόλης και της ζωής. Τη γνώση πως δε θα μας σώσει κανείς εκτός από τους 
εαυτούς μας. 


Γι αυτούς και πολλούς άλλους λόγους διαδηλώνουμε. Στεκόμαστε και περπατάμε 
ο ένας δίπλα στην άλλη με την αξιοπρέπεια αυτών που δεν έχουν άλλη επιλογή. 

Γι αυτό διαδηλώσαμε και στις 22 Φλεβάρη που πέρασε και γι αυτό θα συνεχί- 
σουμε να διαδηλώνουμε. Για να βρούμε κι άλλους και άλλες σαν εμάς, πιασμένοι αλυ¬ 
σίδες, ενάντια στα χίλια πρόσωπα του ελληνικού φασισμού. 





ΛΕΞΙΚΟ 

ΟΜΑΛΩΝ ΚΑΙ ΑΝΩΜΑΛΩΝ 
ΣΧΕΣΕΩΝ ΤΗΣ 
ΚΑΘΗΜΕΡΙΝΗΣ ΖΩΗΣ 





040 : γραμμή λεωφορείου 
που κάνει τη διαδρομή Πει¬ 
ραιάς - σύνταγμα δια 
μέσου της λεωφόρου συγγρού. 
Επειδή η γραμμή λειτουργεί κατά τις 
νυχτερινές ώρες, εξυπηρετεί κατά 
βάση το άφραγκο κοινό που δεν έχει 
άλλο τρόπο να γυρίσει σπίτι του μετά από τρελό ξενύχτι. Μεταφο¬ 
ρικά, το 040 υποδηλώνει την έσχατη επιλογή, το «και βλέπουμε». 
Παράδειγμα: «Απολύθηκα, χώρισα, δεν έχω φίλους και στο σπίτι 
έχει φακές» «Και τι σκέφτεσαι να κάνεις;» «040» 

[δλδ: θα δω, δεν ξέρω ακόμα] 

Ανετίλα: μαζική κοινωνική συμπεριφορά με 
γερές δόσεις ψυχαναγκασμού. Συνδέεται με 
υπερχαλαρό στιλ, οοοΙ υφάκι, και καλά ψαγμένη 
στάση ζωής. Από μέσα μόνο ο Αλλάχ ξέρει τι γί¬ 
νεται. Είναι σα να φοράς 38 νούμερο παπούτσι, 
ενώ το μέγεθος σου είναι το 41 και να παριστά¬ 
νεις ότι δεν τρέχει τίποτα. 






Μπαλαλάικο: σύνθετη λέξη της νέας ελληνι¬ 
κής γλώσσας, δηλωτική πολιτικής φιγούρας 
της μεταπολιτευτικής περιόδου. Περιγράφει 
μέλος ή ψηφοφόρο «ανατρεπτικών» κομμά¬ 
των με εμμονή στο λαϊκό στυλ. Το φθαρμένο 
σακάκι αντικατόπτριζε την εσωτερίκευση 
της ήττας. Το παχύ μουστάκι την εξωτερί¬ 
κευση του πολιτικού τους οράματος. 

ΠΟΛΕΜΙΚΗ ΛΝΤΛΗΟΚΡίίΚ ΑΠΟ ΟΥΚΡΑΝΙΑ 


Παρουσιαστής: Υο! Πού “σαι ρε τηαπ; Ουπς, ξεχά- 
στηκα. Είμαστε στον αέρα. 

Ανταποκριτής: Καλημέρα Πάνο από το κέντρο των 
εξελίξεων, την Ουκρανία. 

Π: Μετάδωσέ μας λίγο το κλίμα που επικρατεί εκεί τις 
τελευταίες βδομάδες. 

Α: Τι να σας πρωτοπώ; Της παναγιάς τα μάτια έχουν 
γίνει εδώ πέρα. Διαδηλώσεις φιλοκυβερνητικές, διαδη¬ 
λώσεις αντικυβερνητικές, νεκροί μπάτσοι και διαδηλω¬ 
τές, χρήση όπλων, η κυβέρνηση άλλαξε, καταλήψεις 
δημόσιων κτηρίων, κατάληψη στρατιωτικών εγκατα¬ 
στάσεων από Ρώσους στρατιώτες στην χερσό¬ 
νησο της Κριμαίας. 

Π: Δηλαδή βράζει ο τόπος! Θες να μας εξηγή¬ 
σεις κάπως καλύτερα τι παίζει; 

Α: Είναι απλό, γεωπολιτική! Στη χερσόνησο 
της Κριμαίας, που είναι ουκρανικό έδαφος, 
είναι η μοναδική ναυτική βάση των Ρώσων 
με άνοιγμα προς τη Μεσόγειο αφού η 
άλλη βρίσκεται στην εμπόλεμη Συρία 
που κυριαρχεί το χάος. Οπότε η Κρι¬ 
μαία είναι ζωτικής σημασίας για τη 
Ρωσία. 


Π: Και οι Ρώσοι για ποιον λόγο επενέβησαν τώρα; 

Α: Γ ιατί, όσο ήταν πρόεδρος ο Γ ιανούκοβιτς που είχε 
καλές σχέσεις με τη Ρωσία, το Ρωσικό κράτος και οι 
Ρώσοι της Ουκρανίας ένιωθαν μια ασφάλεια. Εδώ να 
σημειώσουμε πως στην ανατολική Ουκρανία το 50% 
είναι ρωσόφωνοι. Ύστερα όμως από την απομάκρυνσή 
του, η εξουσία πέρασε στα χέρια της αντιπολίτευσης 
που τασσόταν υπέρ της ένταξης στην Ευρωπαϊκή 
Ένωση και της διακοπής σχέσεων με τη Ρωσία. Μιλάμε 
για μεγάλη αλλαγή κατεύθυνσης του ουκρανικού κρά¬ 
τους και δημιουργία ανασφάλειας για τη Ρωσία και 
τους ρωσόφωνους της Ουκρανίας. Κάπως έτσι έδεσε 
το γλυκό... 

Π: Να προσθέσω και το κερασάκι στην τούρτα: 
Έχουμε συνεργασία της ΕΈ. με την τωρινή ου¬ 
κρανική κυβέρνηση, ένα μεγάλο κομμάτι της 
οποίας είναι νεοναζί. 

Α: Ναι Πάνο, ισχύει, αλλά δεν είναι και το 
κερασάκι. Το ζήτημα δεν είναι ιδεολο¬ 
γικό. Ποτέ δεν ήταν. Τα συμφέροντα 
πάνε όπου τους συμφέρει. Άλλωστε ο 
έλληνας Υπουργός Εξωτερικών πήγε 
και συνομίλησε μαζί τους ενώ το 
, προηγούμενο διάστημα έβαζε 






φυλακή στελέχη της Χρυσής Αυγής στην Ελλάδα στα 
πλαίσια της “αντιφασιστικής εκστρατείας” του ελληνι¬ 
κού κράτους. 

Π: Καλά, τη μία μιλάει μαζί τους, την άλλη τους φυλα¬ 
κίζει, παλαβός είναι; 

Α: Ούτε στην Ελλάδα ήταν ιδεολογικό το ζήτημα. 
Απλώς οι μεγάλες φιλοδοξίες που έτρεφε η Χρυσή 
Αυγή από υπάλληλος να πάρει κεφάλι στη μοιρασιά 
του παράνομου χρήματος δενπολυάρεσε... αλλά αυτό 
είναι άλλου παπά ευαγγέλιο και σίγουρα δεν έχει να 
κάνει με την ιερή καταπολέμηση του φασισμού αλλά 
με κάποιους λιγότερο μεταφυσικούς λόγους, τους υλι¬ 
κούς. 

Π: Ας γυρίσουμε πάλι πίσω στην Ουκρανία ή βασικά 
στα μέρη μας. 

Α: Όπα. Σε έχασα τώρα. Πού το πας; 

Π: Τον τελευταίο καιρό, εδώ στην Καλλιθέα και φαντά¬ 
ζομαι παραέξω, υπάρχουν τύποι που ανησυχούν πραγ¬ 
ματικά για το τι θα συμβεί στην Ουκρανία. Ίσως είναι 
αυτή η βρωμερή μυρωδιά που εκλύει ένας πόλεμος χα¬ 
μηλής έντασης με διεθνές βεληνεκές που έχει προ¬ 
οπτικές να μην παραμείνει μικρός... ή έστω η αίσθηση 
ότι διαταράσσεται η “αιώνια ειρήνη” της Γηραιός Ηπεί¬ 
ρου, της Ευρώπης, στον 21ο Αιώνα. 

Α: Παίρνω πάσα από το τελευταίο σου: Πλάκα-πλάκα, 
οι περισσότεροι έχουν όντως την αίσθηση πως πόλε¬ 
μος σε ευρωπαϊκό έδαφος δε θα ξαναγίνει ποτέ. Η 


“πρόοδος” δεν έρχεται με το πέρασμα του χρόνου. Η 
Ευρώπη έχει γεννήσει τους περισσότερους πολέμους 
ιστορικά. Δύο Παγκόσμιοι ξεκίνησαν από εδώ όταν 
έσφιγγαν πολύ τα πράματα για τα καπιταλιστικά κράτη, 
τα οποία προετοιμάζονταν για αυτούς τους πολέμους 
γνωρίζοντας πού οδηγούν τέτοιες συσφίξεις... 

Π: Χμμμ. Κάτσε γιατί θα βγάλουμε άσχημα συμπερά¬ 
σματα αν συνεχίσουμε έτσι. Έχουμε μια κρίση που όλο 
και βαθαίνει, η κύρια τάση στην εσωτερική διαχείριση 
των κρατών είναι ο φασισμός και έχουμε κράτη να 
χρησιμοποιούν όλο και περισσότερο την γεωπολιτική 
όπως η Ελλάδα. Βέβαια δεν περιμέναμε τις γεωπολιτι¬ 
κές συγκρούσεις για να βρούμε τον φασισμό. Όλο και 
μεγαλύτερα κομμάτια της ζωής μας γίνονται αντικεί¬ 
μενα διαχείρισης των μπάτσων, τα συστήματα υγίειας 
και πρόνοιας μετασχηματίζονται και ζούμε σε μια χώρα 
με στρατόπεδα συγκέντρωσης. 

Α: Αν κάνεις την πρόσθεση... 

Π: Ας αφήσουμετις πράξεις για τους ανήσυχους. Πολ¬ 
λοί έχουν επίτηδες ξεχάσει να προσθέτουν εδώ και 
τέσσερεις δεκαετίες. 

Α: Ε και τι να κάνουμε; 

Π: Για να κλείσουμε χωρίς περίπλοκες σκέψεις. Όπως 
είχε δηλώσει ο αγαπητός μας υπουργός εξωτερικών 
πριν λίγους μήνες, το ελληνικό κράτος ήταν έτοιμο να 
εμπλακεί στον πόλεμο στη Συρία. Γιατί όχι και σε κά¬ 
ποιον άλλο πιο κοντά; 

Τώρα καταλαβαίνετε 
πόσο γελοίοι ήταν οι 
λεγόμενοι «χαλυβδό- 
κρανοι», τα μέλη της 
ΕΕΕ. 



ψ Τίποτα δεν χάνεται, τίποτα δεν πετιέται: ^ 

^ τι απέγιναν οι φασιστικές οργανώσεις του μεσοπολέμου Α 


Εμείς που βγάζουμε αυτό εδώ το έντυπο, έχουμε μια 
παράξενη άποψη - αυτή της ιστορικής συνέχειας. Λέμε 
δηλαδή ότι δεν υπάρχουν ιστορικές τομές όπως μα¬ 
θαίνουμε στο σχολείο (δικτατορία Μεταξά, κατοχή, αν¬ 
τίσταση, κλπ), αλλά ότι κάθε περίοδος αποτελεί τη 
συνέχεια και συνέπεια της προηγούμενης. Αυτή η συ¬ 
νέχεια που λέτε μπορεί να εντοπιστεί ακόμα και σε φυ¬ 
σικά πρόσωπα. 

Ναι, ξέρουμε, ακούγεται λίγο περίεργο, οπότε θα εξη¬ 
γήσουμε τι διάολο εννοούμε. 

Σε προηγούμενο έντυπο λέγαμε για τη εθνικιστική ορ¬ 
γάνωση του μεσοπολέμου Εθνική Ένωσις Ελλάς 
(ΕΕΕ). Ανάμεσα σε άλλα, αυτή η οργάνωση συμμε¬ 
τείχε στον εμπρησμό της εβραϊκής κοινότητας στη 
Θεσσαλονίκη το 1931,ενω 2 χρόνια μετά κατέβασε 
στην Αθήνα 3000 ένοπλα μέλη της. Το ενδιαφέρον εδώ 
δεν είναι να φανταστούμε πόσο γελοίοι θα έμοιαζαν 
όλοι αυτοί οι βλαμμένοι με στολή. Αυτό που μας κί¬ 
νησε την προσοχή είναι ότι ο τότε υπουργός εσωτερι¬ 
κών Ιωάννης Ράλλης, που τους υποδέχτηκε με 
ενθουσιασμό, έγινε αργότερα, στην κατοχή, πρωθυ¬ 
πουργός και εμπνευστής των ταγμάτων ασφαλείας. 


Άλλο. Οργάνωση Εθνικοφρόνων Σοσιαλιστών, Τρίαινα. 
Μη σας μπερδεύει το «σοσιαλιστές» - οι τύποι ήταν 
εθνικόφρονες φασίστες μέχρι τα μπούνια. Κορυφαία 
στιγμή τούτης της φασιστικής οργάνωσης του μεσο¬ 
πολέμου ένα νυχτερινό πέσιμο στα γραφεία του Ριζο¬ 
σπάστη παρέα με τους μπάτσους. Ο αρχηγός της, 
Ιάκωβος Διαμαντόπουλος, διετέλεσε μετέπειτα αντι¬ 
πρόεδρος της Βουλής το 1964 με κυβέρνηση Γ.Πα- 
πανδρέου, ενώ ο Πέτρος Στεριώτης, μέλος της 
Τρίαινας, έγινε πρύτανης ΑΣΟΕΕ το 1975-6. 

Άλλο. Εθνικός Παμφοιτητικός Σύλλογος. Εκτός απ’ τη 
βοήθεια στον εμπρησμό της εβραϊκής κοινότητας στη 
Θεσσαλονίκη κάλεσε το «Πρώτο Συνέδριο Εθνικιστι¬ 
κών Οργανώσεων», το οποίο τελικά δεν έγινε ποτέ. 
Στο δυναμικό της ανάμεσα σε άλλους ο Αλέξανδρος 
Κανελλόπουλος, γόνος γνωστής οικογένειας βιομηχά- 
νων. Αργότερα έγινε αρχηγός της ΕΟΝ, της Εθνικής 
Οργάνωσης Νεολαίας. Η ΕΟΝ ήταν απ’ τις πιο γνω¬ 
στές φασιστικές οργανώσεις νεολαίας, η οποία ιδρύ¬ 
θηκε απ’ τον Μεταξά το 1936. 

Αυτό που θέλουμε να πούμε με τα παραπάνω παρα¬ 
δείγματα είναι το εξής: οι οργανώσεις έρχονται και 
φεύγουν αλλά η κοινωνική βάση και οι τάσεις που εκ- 





αριστερά: Τα σχεδόν φυσιο¬ 
λογικά μεγάλα κεφάλια της 
ΕΕΕ. Αρχηγός αυτός με το 
διακριτικό μουστάκι, Γ.Κο- 
σμίδης. 

δεξιά: Παιδιά της ΕΟΝ 
επιδίδονται σε γυμνα¬ 
στικές ασκήσεις. 



φράζουν τα μέλη της εξακολουθούν να υπάρχουν, το 
ίδιο και τα ατομικά συμφέροντα. Όπως είδαμε εξάλ¬ 
λου, μέλη των παραπάνω οργανώσεων διέπρεψαν τα 
μετέπειτα χρόνια. Γιατί οι οργανώσεις κάθε είδους ναι 
μεν διαλύονται, αλλά τα άτομα που τις απαρτίζουν συ¬ 
νεχίζουν να υπάρχουν και να δρουν, έχοντας κάνει τις 
πολιτικές τους αποφάσεις, διαλέγοντας στρατόπεδο. 
Είδατε τι έγινε. Αντιπρόεδρος Βουλής ο ένας. Πρύτα¬ 
νης Πανεπιστημίου ο άλλος. Όχι κι άσχημα για αυτούς 
τους «περιθωριακούς τύπους», όπως συνηθίζεται να 
χαρακτηρίζονται κάτι τέτοιοι. Φυσικά υπάρχουν δεκά¬ 
δες τέτοια παραδείγματα να βρείτε, σε περίπτωση που 
δε σας πείσαμε ακόμα. 

Ναι, ωραία όλα αυτά, αλλά ποιος ο λόγος να τα σκα¬ 
λίζουμε; Το κάνουμε αυτό γιατί θεωρούμε ότι η ιστο¬ 
ρία του ελληνικού φασισμού και του παρακράτους 
μπορεί να μας δείξει την ιστορική συνέχεια (αυτή που 
λέγαμε στην αρχή ντε) του ελληνικού κράτους και των 
μηχανισμών του. Διότι δε βλέπουμε τον φασισμό ως 
περιθωριακά σύμβολα και ιδέες λίγων παρανοϊκών, 
αλλά ως κεντρικό στοιχείο του ελληνικού κράτους, ως 
δολοφονική επίθεση των αφεντικών εναντίον της ερ¬ 
γατικής τάξης με κάθε μέσο. 


Και για να μιλήσουμε και για το σήμερα, μια που σας 
πρήξαμε με την ιστορική συνέχεια, πιστεύουμε ότι 
μπορούμε να πάρουμε κάποια διδάγματα απ’ το πα¬ 
ρελθόν, χωρίς όμως να λέμε ότι η ιστορία επαναλαμ¬ 
βάνεται. 

Η περιθωριοποίηση της Χρυσής Αυγής (με τη φυλά¬ 
κιση αρχηγικών μελών της και τα ρέστα) δεν ισοδυνα- 
μεί σε καμία περίπτωση με την εξαφάνιση της απ’ το 
χάρτη, πόσο μάλλον με το τέλος του ελληνικού φασι¬ 
σμού. Το κράτος της έριξε X, επειδή σταμάτησε να 
δρα με τον τρόπο που αυτό ήθελε και επειδή διεκδι- 
κούσε μεγαλύτερο μερίδιο απ’ αυτό που της αναλο¬ 
γούσε στην πίτα του μαύρου κεφαλαίου. Βέβαια, το 
ότι σταμάτησε να είναι χρήσιμη για το κράτος δε λέει 
τίποτα. Ίσως στο μέλλον να υπάρξει πάλι χρήσιμη, είτε 
ως φυσικά πρόσωπα σε καίριες θέσεις, είτε ως κοινω¬ 
νική βάση που υποστηρίζει το κράτος και τους μηχα¬ 
νισμούς του. Γιατί τέτοιους τύπους θέλει το κράτος - 
τύπους που γουστάρουν τους μπάτσους και τα στρα¬ 
τόπεδα συγκέντρωσης, που μαχαιρώνουν μετανάστες 
εργάτες, που έχουν σχέσεις με την ελληνική μαφία. 

Ε, και ακριβώς αυτούς τους τύπους είναι που δεν χω¬ 
νεύουμε εμείς. 


Β 
















Συμπλήρωσε τα κενά διαλέγοντας την απάντηση 
που σε εκφράζει και μάθε με ποιο τύπο Καλλιθεώ- 
τισσας μοιάζεις. 

Ερ.1: Δευτέρα πρωί και πήγε 7.30 η ώρα. Ανοίγεις με 
το ζόρι τα μάτια γιατί παίζει κι ένα σχολείο που πρέ¬ 
πει να πας. Τι κάνεις; 

α) Ντύνομαι όπως όπως, φεύγω, δε γαμιέται θα 
πάρω καφέ στο δρόμο. Λες να ψήνει καμιά κατά¬ 
ληψη; 

β) Δεν προλαβαίνω να φτιάξω βλεφαρίδα και δε ζε¬ 
σταίνεται και η πρέσσαίΖω μια κόλαση, 
γ) Πάτερ ημών ο εν τοις ουρανοίς αγιασθήτω το 
όνομα σου. 

Ερ.2: Κίνηση. Στάση. Περίμενες και 20 λεπτά το λε¬ 
ωφορείο. Μπαίνεις μέσα και τσουπ! «Παρακαλώ τα 
εισιτήριά σας». Το πρώτο πράγμα που σου έρχεται 
στο μυαλό; 

α) Πω ρε γαμώτο ελεγκτής... Που φράγκα για εισι¬ 
τήριο, πλάκα μας κάνει; Κάνε την πάπια, κοίτα αλλού, 
στην πρώτη στάση κάτω! 

β) Άχου σε ποιό νεσεσέρ έχωσα το εισιτήριο η ρου- 
φιάνα! Καλά το λέω στο μπαμπά να με πηγαίνει 
αυτός σχολείο. 

γ) ΕΥΤΥΧΩΣ, φρόντισα και έχω βγάλει κάρτα για λε¬ 


ωφορείο, τρόλλευ, τραμ, μετρό, τρένο, 
ελικόπτερο, ψαρόβαρκα, παραπέντε καΝ 
αερόστατο. Είμαι υπόδειγμα Ελληνίδας[ 
εγώ. 


Ερ.3: Ο ελεγκτής την πέφτει σε ένα μετανάστη επι¬ 
βάτη «Εσύ στη χώρα σου δε χτυπάς εισιτήριο; Τώρα 
θα δεις, κάτσε εδώ μέχρι να ’ρθει η αστυνομία». Στα 
σίγουρα άκουσες το σκηνικό, έγινε ακριβώς μπροστά 
σου! Τι λες; 

α) ΤΙ ΕΙΠΕΣ ΡΕ ΦΑΣΙΣΤΟΓΕΡΕ; Δεν έχουμε εισιτήρια, 
άντε πάρε πούλο κι εσύ κι οι μπάτσοι οι φίλοι σου! 
β) «Κράάτα μεεε, λίγο ακόοομα, φωτιά στο 
σώωωωμα...» 

γ) Καλά του τα λέει του βρωμιάρη! Άσε που με κοι¬ 
τούσε και κάπως όταν πέρασα από μπροστά του... 

Ερ-4 : Κουδούνι και Αρχαία πρώτη ώρα. Εντάξει, στη¬ 
μένο και αδυσώπητο είναι το ηυίζ, τώρα θα γράψεις 
και τεστ! «Βγάλτε μια κόλλα χαρτί. Έχετε 20’».Τι σκέ¬ 
φτεσαι; 

α) «Υπήρχε παλιά μια εποχή που όλοι νόμιζαν ότι θα 
γίνουν πλούσιοι, ότι θα δουλεύουν άλλοι για αυτούς, 
ότι ο κόσμος μας θα είναι για πάντα ένας κόσμος 
«ευημερίας» και «ανάπτυξης».. Οι ψευδαισθήσεις κα- 
τέρρευσαν και μαζί ξεπρόβαλε η πικρή αλήθεια: τα 




αφεντικά μας προορίζουν όλο και πιο πολύ για πέ¬ 
ταμα.» 

Καλά μέτρησε πολύ η κοπάνα. Και σίγουρα το έν¬ 
τυπο που μου μοιράσανε στην πόρτα είναι πολύ κα¬ 
λύτερο απ’ τα αρχαία της 1ης ώρας! 



Αν συμπλήρωσες περισσότερα: 


α) Σ’ ωραία λέμε! Φτυστή η Αλίκη το αλάνι, που δεν 
πολυμασάει κιόλας. Πάμε στοίχημα πώς αράζεις στις 
πλατείες με ντόπια και 2ης γενιάς αληταρία, δε γου¬ 
στάρεις τους μπάτσους, τους φασίστες, το λούκι 
που τρως στο σπίτι, τους μαλάκες που σου σφυρί¬ 
ζουνε στο δρόμο, τη δουλειά που κάνεις ή που σε πε¬ 
ριμένει. Νομίζουμε πώς με τον ένα ή τον άλλο τρόπο 
αυτά που διαβάζεις εδώ σου φαίνονται συμπαθητικά. 
Μπράβο! Είσαι απ’ τατυπάκια που γουστάρουμε. Θα 
μας βρεις σίγουρα στο δρόμο και στο νετ (αη- 
1ίΐα!οΙΙίΐύθ3.ννοΓάρΓθ33.οοηι) και, αν δεν μας έχεις μι¬ 
λήσει ήδη, μη διστάσεις να το κάνεις! 


β) Άσε μας κουκλίτσα μου. Βγάλ’ το πιστολάκι απ’ τη 
πρίζα ακόμα κι αν όλο σου το είναι προστάζει το αν¬ 
τίθετο. Φτυστή η Έλενα η Κοσμάρα, γνωστό φρούτο 
Καλλιθέας και περιχώρων. Έχεις φράντζα στα δεξιά 
(και δε νομίζουμε ότι είναι τυχαίο) και ξεφτιλίζεσαι 
στην πραγματική σου ζωή τόσο όσο στο ίά. Το κατα- 


β) Ώχουυ, τεστ; Και του είπα του Σώτου, θέλω να κοι¬ 
μηθώ νωρίς... Πάλι μπουζούκια μ’ έσερνε, 
γ) Τέλεια! Το μάθημα των προγόνων μου! Μπορεί με 
τον Θουκυδίδη να μην τα πηγαίνω πολύ καλά αλλά 
είμαι περήφανη Ελληνίδα. Ή νταν ή επί τας. 



λάβαμε, θέλεις να κάνεις μεγάλη ζωή όπως σου προ¬ 
στάζει το Ιίίθ3ΐγΙθ σου: φράγκα, ρούχα, πρότυπα 
ομορφιάς, ντρόγκια, κλαμπς, γκλαμουριά, κάθε ένας 
για την πάρτη του και δεν τρέχει κάστανο ακόμα κι 
αν καταρρέουν τα πάντα γύρω. Ε λοιπόν τραγούδα! 
Κι όταν πιάσεις καμιά δουλειά με μισθό τρία κατο¬ 
στάρικα, τότε μάλλον θα πάψουν να είναι όλα ροζ. 


γ) Είσαι φτυστή η Ευθαλία η Φασίστρω. Κυκλοφορεί 
στη γειτονιά και τρώει ροχάλες στην άρια μάπα της. 
Αντίστοιχα κι εσύ, τα’χεις με τον Μπάμπη τον Δίας, 
νηστεύεις για να κοινωνήσεις και ονειρεύεσαι να κά¬ 
νεις μια πατροπαράδοτη οικογένεια, στα όλα της ελ¬ 
ληνική: με Έλληνα άντρα στο κρεβάτι, ελληνική 
σημαία στο μπαλκόνι, ελληνική φέτα στη σαλάτα 
αλλά με μετανάστρια αποκλειστική για τον παππού 
και μετανάστη για το χωράφι στην Ηλεία. Γιατί 
άραγε; Απορούμε κι εμείς οι αντιφάδες. Αν λοιπόν το 
πρόβλημά σου είναι οι μετανάστες, μόλις απέκτησες 
άλλο ένα. Το νου σου και στη δίκιά μας γειτονιά δεν 
θα μείνουμε μόνο στις ροχάλες. 


ΤΕΣΣΕΡΑ ΑΝΤΙΡΑ ΚΑΡΕ 



αν θέλετε αυτοκόλλητα, γράψτε μας στο 3ηΐϊΐ3.ΙοΙΙϊΐΐΊθ3@γ3ήοο.(;οιη 


δείτε παλιότερα αυτοκόλλητα, αφίσες και συνθήματα στο βηΐϊΐβΚαΙΙϊΐήββ.ννοΓύρΓβδδ.εοιη 






















